proxectonos/corpus_dominio_legal_administrativo_tmp huggingface dataset:
DECRETO 158/2000, do 22 de xuño, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de estrada provincial 3603 ampliación, mellora e seguridade vial do p.k. 1,20 ó 2,60 de Ferrol a Covas (travesía de Serantes) (Programa de Actuación da Rede Provincial de Estradas) (Plan 2000 Estradas) 1ª fase de 1999.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/06/2000

A Deputación Provincial da Coruña, en sesión que tivo lugar o día 27 de novembro de 1998, aprobou
o proxecto de estrada provincial 3603 ampliación, mellora e seguridade vial p.k. 1,20 ó 2,60 Ferrol a Covas (travesía Serantes)(Programa de Actuación da Rede Provincial de Estradas) (Plan 2000 Estradas) 1ª fase de 1999 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais do día 13 de xuño de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 28 de abril de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque existen razóns que fan necesaria a urxente execución das citadas obras, tal como o pavimento das estradas, o largo da calzada de dimensións inferiores ás necesidades dos vehículos, a intensidade media do tráfico, circulación de vehículos pesados e puntos negros, e evitar deste modo o risco de accidentes.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de xuño de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial 3603 ampliación, mellora e seguridade vial p.k. 1,20 ó 2,60 Ferrol a Covas (travesía Serantes)(Programa de Actuación da Rede Provincial de Estradas (Plan 2000 Estradas) 1ª fase de 1999.
Santiago de Compostela, vintedous de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 26 de maio de 2000 pola que se autoriza o cambio de denominación do colexio de educación infantil e primaria de Dumbría (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/06/2000

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 26 de maio de 2000.
Celso Currás Fernández
Conselleiro de Eduación e Ordenación Universitaria
ANEXO
Provincia: A Coruña.
Concello: Dumbría.
Localidade: Dumbría.
Código do centro: 15021810.
Denominación: Colexio de educación infantil e primaria de Dumbría.
Nova denominación: Colexio de educación infantil e primaria Santa Eulalia de Dumbría.
DECRETO 159/2000, do 22 de xuño, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de estrada provincial 8203 mellora do trazado do p.k. 1,44 ó 4,70 de Vedra a Ponte de Santa Lucía (Programa de Actuación da Rede Provincial de Estradas) (Plan 2000 Estradas) 1ª fase de 1999.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/06/2000

A Deputación Provincial da Coruña, en sesión que tivo lugar o día 27 de novembro de 1998, aprobou o proxecto de estrada provincial 8203 mellora do trazado p.k. 1,44 ó 4,70 de Vedra a Ponte de Sta. Lucía (Programa de Actuación da Rede Provincial de Estradas, Plan 2000 Estradas) 1ª fase de 1999 e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 12 de xuño de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 28 do abril de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque existen razóns que fan necesaria a urxente execución das citadas obras, tal como o pavimento das estradas, o largo da calzada de dimensións inferiores ás necesidades dos vehículos, a intensidade media do tráfico, circulación de vehículos pesados e puntos negros, e evitar deste modo o risco de accidentes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de xuño de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial 8203 mellora do trazado p.k. 1,44 ó 4,70
de Vedra a Ponte de Sta. Lucía (Programa de Actuación da Rede Provincial de Estradas, Plan 2000 Estradas) 1ª fase de 1999.
Santiago de Compostela, vintedous de xuño de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECIÓN de erros.-Orde do 9 de xuño de 2000 pola que se dictan instruccións para a elaboración dos orzamentos xerais da Comunidade Autónoma de Galicia para o ano 2001.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/06/2000

Advertido erro na Orde do 9 de xuño de 2000 pola que se dictan instruccións para a elaboración dos orzamentos xerais da Comunidade Autónoma de Galicia para o ano 2001, publicado no DOG nº 117 do 16 de xuño de 2000, procede a seguinte corrección:
-Na páxina 9.326, columna dereita do texto,
Onde di: «400 Porcentaxe de participación nos ingresos do Estado», debe dicir: «400 Participación nos ingresos do Estado».
-Na páxina 9.327, columna esquerda do texto, CAPÍTULO V.-INGRESOS PATRIMONIAIS,
Onde di: «...ou do patrimonio á Comunidade Autónoma e ós seus organismos autónomos...», debe dicir: «...ou do patrimonio da Comunidade Autónoma e dos seus organismos autónomos...».
-Na columna dereita do texto, CAPÍTULO VII.-TRANSFERENCIAS DE CAPITAL,
Onde di: «Recursos condicionados ou non recibidos pola Comunidade Autónoma...», debe dicir: «Recursos condicionados ou non, recibidos pola Comunidade Autónoma...».
-Na páxina 9.330, columna dereita do texto,
Onde di: «601 Infraestructuras de saneamento, protección e mellora do medio natural (obras hidráulicas e medio natural)», debe dicir: «601 Infraestructuras de saneamento, protección e mellora do ambiente (obras hidráulicas e ambiente)».
Onde di: «621 Infraestructura e equipamentos...», debe dicir: «621 Construcción e equipamentos...».
-Na páxina 9.343, columna dereita do texto, parágrafo segundo, liña quinta:
Onde di: «... derivan estrictamente estes,...», debe dicir: «... derivan estrictamente destes,...».
RESOLUCIÓN do 4 de xullo de 2000, da Secretaría Xeral para o Deporte, pola que se establece que a canalización da participación e inscrición en competicións de ámbito estatal dos clubes e seleccións de fútbol sala de Galicia se fará a través da Federación Galega de Fútbol.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/07/2000

A Secretaría Xeral para o Deporte á vista da reclamación formulada por diversos clubes de fútbol sala desta Comunidade Autónoma, no sentido de que a Real Federación Española de Fútbol non admitía a súa participación nas competicións nacionais orga
nizadas por esta, despois de mante-los oportunos contactos coa devandita Real Federación Española de Fútbol, con asistencia dunha representación do Consello Superior de Deportes, acorda dicta-la seguinte,
RESOLUCIÓN:
Primeiro.-En exercicio das funcións de delegación en Galicia da Real Federación Española de Fútbol que corresponden á Federación Galega de Fútbol, esta canalizará a participación e inscrición en competicións de ámbito estatal dos clubes e seleccións de fútbol sala en Galicia nos termos e condicións establecidos pola Real Federación Española de Fútbol con carácter unitario no ámbito territorial do Estado.
Segundo.-Consecuentemente as federacións galegas de Fútbol e de Fútbol Sala deberán adoptar con carácter inmediato as disposicións necesarias para o cumprimento efectivo da presente resolución dando conta delo a esta Secretaría Xeral para o Deporte.
Santiago de Compostela, 4 de xullo de 2000.
Eduardo Lamas Sánchez
Secretario xeral para o Deporte
CORRECCIÓN de erros.-Orde do 24 de maio de 2000 pola que se establecen axudas para o fomento de actuacións destinadas á protección e defensas dos animais domésticos.
CONSELLERÍA DE MEDIO AMBIENTE — III. OUTRAS DISPOSICIÓNS — 21/06/2000

Advertido erro na devandita orde, publicada no DOG nº 108, do luns, 5 de xuño de 2000, cómpre face-la oportuna corrección:
-Na páxina 8.609, na disposición adicional, onde di: «...con cargo á aplicación orzamentaria 15.02.342.A.760.20...», debe dicir: «...con cargo á aplicación orzamentaria 15.02.342.A.760.0...».
RESOLUCIÓN do 8 de xuño de 2000 pola que se ordena a publicación do acordo do Consello da Xunta de Galicia do 7 de xuño de 2000, polo que se aproba a modificación da relación de postos de traballo do Consello Consultivo de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/06/2000

O Pleno do Consello Consultivo de Galicia na súa reunión do día vinteún de febreiro de dous mil acordou modifica-la súa relación de postos de traballo publicada no Diario Oficial de Galicia nº 147, do 31 de xullo de 1998.
En consecuencia, por proposta do dito consello, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do sete de xuño de dous mil, adoptou o seguinte,
ACORDO:
1º Aproba-la modificación da relación de postos de traballo do Consello Consultivo de Galicia, nos termos que se sinalan no anexo ó presente acordo.
2º Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do sete de xuño de dous mil, relativo á modificación da relación de postos de traballo do Consello Consultivo de Galicia, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 8 de xuño de 2000.
Jaime Pita Varela
Conselleiro da Presidencia e Administración
Pública
ANEXO
Consello Consultivo de Galicia
Na vixente relación de postos de traballo do Consello Consultivo de Galicia, publicada no DOG nº 147, do 31 de xullo de 1998 prodúcense as seguintes modificacións:
Creacións:
Persoal funcionario.
* Na páxina 8.860 engádese o seguinte posto de traballo de nova creación:
Código do posto: 033.
Denominación: xefe/a Negociado Habilitación.
Vacante: sí.
Nivel: 20.
Complemento específico: 625.584.
Tipo de puesto: S.
Forma de provisión: LD.
Grupo: BCD.
Tipo Admón.: xeral.
Persoal laboral.
* Na páxina 8.861 engádese o seguinte posto de traballo de nova creación:
Código do posto: 020.
Denominación: titulado de grao medio.
Vacante: sí.
Forma de provisión: C.
Grupo: II.
Categoría: 7.
Titulación académica: 3999.
Formación específica: 143.
Novo código de formación específica:
143. Experiencia en técnicas de documentación (R.I.).
CORRECCIÓN de erros.-Orde do 18 de maio de 2000 pola que se regula a implantación do bacharelato na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 23/06/2000

Advertidos erros no anexo III da citada orde publicada no DOG nº 106, do 1 de xuño de 2000, cómpre efectua-la seguinte corrección:
-Substituí-lo anexo III da páxina 8.494 polo que se inclúe a continuación:
ANEXO III
Materias de bacharelato
Especialidades
Métodos estatísticos e numéricos
Matemáticas
Filosofía da ciencia e da tecnoloxía
Filosofía
Introducción ás ciencias políticas e socioloxía
Filosofía
Ética e filosofía do dereito
Filosofía
Historia e xeografía de Galicia
Xeografía e historia
Literatura galega do século XX
Lingua e literatura galega
Literatura universal contemporánea
Lingua castelá e literatura
Lingua e literatura galega
Linguas estranxeiras
Literaturas hispánicas
Lingua castelá e literatura
Lingua e literatura galega
Economía
Economía (1)
Economía e organización de empresas
Economía (1)
Electrotecnia
Tecnoloxía
Mecánica
Tecnoloxía
Volume
Debuxo
Fundamentos de deseño
Debuxo
Imaxe
Debuxo
Taller artístico
Debuxo
Xeometría da arte
Debuxo
(1) Cando non exista profesor da especialidade de economía, as materias de «economía» e «economía e organización de empresas» serán impartidas por profesores das especialidades de «administración de empresas» e «organización e xestión comercial», así como por profesores da especialidade de «formación e orientación laboral» sempre que estean en posesión das titulacións de licenciado en administración e dirección de empresas, en ciencias empresariais, en ciencias actuariais e financeiras, en economía, en investigación e técnicas de mercado, de diplomado en ciencias empresariais e en xestión e administración pública. No seu defecto, aplicarase o establecido na Orde do 1 de setembro de 1987.
ORDE do 31 de maio de 2000 pola que se declara de interese galego a Fundación Centro Gallego del Vidrio.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 20/06/2000

Con data do 26 de maio de 2000, publicouse no Diario Oficial de Galicia a orde da Consellería de Presidencia e Administración Pública, do 4 de maio de 2000, pola que se clasifica como de interese industrial a Fundación Centro Gallego del Vidrio, adscribíndose á Consellería de Industria e Comercio, que terá que exerce-lo protectorado plenamente sobre ela.
Esta fundación, de acordo co establecido no artigo 5 dos seus estatutos, ten por obxecto a promoción, desenvolvemento, ensino, investigación e difusión da artesanía e historia do vidro, a súa fabricación artística e demais actividades culturais e científicas relacionadas coa técnica do vidro.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
Primeiro.-Declarar de interese galego a Fundación Centro Gallego del Vidrio ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Centro Gallego del Vidrio na sección do Rexistro de Fundacións de Interese Galego da Consellería de Industria e Comercio para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificado pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 31 de maio de 2000.
Juan Rodríguez Yuste
Conselleiro de Industria e Comercio
RESOLUCIÓN do 8 de xuño de 2000 pola que se ordena a publicación do acordo do Consello da Xunta de Galicia do 7 de xuño de 2000, polo que se modifica a relación de postos de traballo do organismo autónomo Augas de Galicia da Consellería de Política Territorial, Obras Públicas e Vivenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/06/2000

A necesidade de adecua-lo cadro de persoal do organismo autónomo Augas de Galicia ás súas necesidades de funcionamento, fai necesario aprobar unha nova relación de postos de traballo do devandito organismo.
En consecuencia, por proposta da Consellería de Política Territorial, Obras Públicas e Vivenda, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do sete de xuño de dous mil, adoptou o seguinte
ACORDO:
1º Aproba-la nova relación de postos de traballo do organismo autónomo Augas de Galicia da Consellería de Política Territorial, Obras Públicas e
Vivenda, nos termos que se sinalan no anexo ó presente acordo.
2º Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
3º Clasificar como posto de libre designación, de acordo coa motivación que se especifica o seguinte:
CódigoDenominaciónMotivación
OT.B01.00.002.15770.039 Sección de habilitación   Posto de especial
responsabilidade polo
manexo de fondos
públicos
Visto o acordo adoptado polo Consello da Xunta de Galicia, na súa reunión do sete de xuño de dous mil, relativo á modificación da relación de postos de traballo do organismo autónomo Augas de Galicia, da Consellería de Política Territorial, Obras Públicas e Vivenda, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 8 de xuño de 2000.
Jaime Pita Pita
Conselleiro da Presidencia e Administración
Pública
ORDE do 26 de maio de 2000 pola que se fixa o prezo de venda ó público da seguinte publicación: Manual de Cuidados de Enfermería al Lesionado Medular.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/06/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 26 de maio de 2000.
José María Hernández Cochón
Conselleiro de Sanidade e Servicios Sociais
ANEXO I
-Manual de Cuidados de Enfermería al Lesionado Medular: 400 pesetas (0,42 euros).
DECRETO 154/2000, do 7 de xuño, polo que se crea a Escola Técnica Superior de Enxeñería de Minas no Campus de Vigo da Universidade de Vigo, e se adscriben a este centro as ensinanzas de enxeñería de minas, segregándose da Escola Técnica Superior de Enxeñeiros Industriais.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/06/2000

A Lei 11/1989, do 20 de xullo, de ordenación do sistema universitario de Galicia (DOG nº 156, do 16 de agosto), supuxo a realización dunha planificación xeral do sistema. A esta planificación contribuíron decisivamente diversos decretos de creación de centros e de autorización de implantación de estudios.
Unha vez rematado o proceso de expansión do Sistema Universitario de Galicia, trabállase a prol da súa consolidación, atendendo expresamente ós problemas derivados da definición específica de cada campus.
Neste decreto, baixo a formulación xeral exposta, considérase a creación dun novo centro na Universidade de Vigo, unha vez cumpridos xa tódolos requisitos previos ó acto formal de creación por parte da Xunta de Galicia.
Esta creación inscríbese no marco de reorganización dos centros existentes no Sistema Universitario de Galicia, e responde á necesidade de consolida-la titulación de enxeñería de minas, que actualmente comparte centro coa titulación de enxeñería industrial.
Por todo isto, en aplicación do artigo 2.4º da Lei 5/1987, do 27 de maio, do Consello Social da Universidade e do Consello Universitario de Galicia, por instancia do Consello Social da Universidade de Vigo, co informe do Consello de Universidades e oído o Consello Universitario de Galicia, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día sete de xuño de dous mil,
DISPOÑO:
Artigo único.
1. Créase a Escola Técnica Superior de Enxeñería de Minas no Campus de Vigo da Universidade de Vigo.
2. Concédese autorización para que á citada Escola Técnica Superior se adscriban os estudios de enxeñería de minas xa autorizados polo Decreto 274/1991, do 30 de xullo (DOG nº 154, do 13 de agosto), segregándose da Escola Técnica Superior de Enxeñeiros Industriais á que están adscritas.
Disposicións derradeiras
Primeira.-Autorízase o conselleiro de Educación e Ordenación Universitaria para que, no ámbito das
súas competencias, dicte as disposicións necesarias para o desenvolvemento do presente decreto.
Segunda.-O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, sete de xuño de dous mil.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
DECRETO 153/2000, do 2 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da estrada PO-250, treito: Redondela-Pazos de Borbén (clave: N/PO/97.15).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/06/2000

Con data do 22 de setembro de 1999, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da estrada PO-250, treito: Redondela-Pazos de Borbén (clave: N/PO/97.15).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dous de xuño de dous mil,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de trazado da estrada PO-250. Treito: Redondela-Pazos de Borbén (clave: N/PO/97.15).
Santiago de Compostela, dous de xuño de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
DECRETO 151/2000, do 2 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polas obras do proxecto de construcción do alargamento e mellora da LU-612. Mougán-Portomarín, fase I, treito: Mougán-Río Ferreira (clave: N/LU/90.4.3).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/06/2000

Con data do 23 de decembro de 1997, o director xeral de Obras Públicas, por delegación do conselleiro de Política Territorial, Obras Públicas e Vivenda apro
bou o proxecto de construcción do alargamento e mellora da LU-612. Mougán-Portomarín, fase I, treito: Mougán-Río Ferreira (clave: N/LU/90.4.3).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dous de xuño de dous mil,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de construcción do alargamento e mellora da LU-612. Mougán-Portomarín, fase I, treito: Mougán-Río Ferreira (clave: N/LU/90.4.3).
Santiago de Compostela, dous de xuño de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
DECRETO 152/2000, do 2 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da vía rápida desde a PO-300 en Cambados a Vilagarcía de Arousa (Pontevedra) (clave: N/PO/95.8).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 22/06/2000

Con data do 11 de maio de 2000, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da vía rápida desde a PO-300 en Cambados a Vilagarcía de Arousa (Pontevedra) (clave: N/PO/95.8).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día dous de xuño de dous mil,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios
e que se concretan no expediente administrativo instruído, para efectos de expropiación, no proxecto de trazado na vía rápida desde a PO-300 en Cambados a Vilagarcía de Arousa (Pontevedra) (clave: N/PO/95.8).
Santiago de Compostela, dous de xuño de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 7 de xuño de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo, procedemento abreviado 435/1999, interposto por Manuel Valebona Refojos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/06/2000

A Dirección Xeral da Función Pública recibiu do Xulgado do Contencioso-Administrativo número un de Pontevedra providencia pola que se admite a trámite a demanda relativa ó recurso contencioso-administrativo, procedemento abreviado 435/1999, interposto por Manuel Valebona Refojos, contra a Resolución do 23 de decembro de 1999, pola que se convoca concurso para a provisión de postos de traballo vacantes na Administración xeral da Xunta de Galicia (DOG nº 250, do 29 de decembro de 1998).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado. O que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un de Pontevedra no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 7 de xuño de 2000.
Joaquín López-Rúa Soler
Director xeral da Función Pública
RESOLUCIÓN do 8 de xuño de 2000 pola que se ordena a publicación do acordo do Consello da Xunta de Galicia do 7 de xuño de 2000, polo que se modifica a relación de postos de traballo da Escola Galega de Administración Pública da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/06/2000

A necesidade de adecua-los requisitos dalgúns postos de traballo da Escola Galega de Administración Pública ás súas necesidades de funcionamento, fai necesario modifica-la vixente relación de postos de traballo da devandita escola.
En consecuencia, por proposta da Consellería da Presidencia e Administración Pública, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do sete de xuño de dous mil, adoptou o seguinte,
ACORDO:
1. Modifica-la vixente relación de postos de traballo da Escola Galega de Administración Pública, da Consellería da Presidencia e Administración Pública nos termos que se sinalan no anexo a este acordo.
2. Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do sete de xuño de dous mil, relativo á modificación da relación de postos de traballo da Escola Galega de Administración Pública, da Consellería da Presidencia e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 8 de xuño de 2000.
Jaime Pita Varela
Conselleiro da Presidencia e
Administración Pública
ANEXO
Consellería da Presidencia e Administración
Pública
Na vixente relación de postos de traballo da Escola Galega de Administración Pública, publicada no DOG nº 227, do 27-11-1995, prodúcense as seguintes modificacións:
Persoal funcionario
Na páxina 8.668:
-No posto co código «PR.A01.00.000.15770.009. XEFE SERVICIO FORMAC. PERFEC. ESPEC. ADMÓN. AUTOM.», na columna: Titulación académica suprímese «2998».
-No posto co código «PR.A01.00.000.15770.014. XEFE SERVICIO ESTUDIOS, INVEST. E PUBLICACIÓNS», na columna: Titulación académica suprímese «2998».
-No posto co código «PR.A01.00.000.15770.016. XEFE SERVICIO SELECC. FORM. PERF. ESPEC. PERS. ADMÓN. LOCAL», na columna: Titulación académica suprímese «2998».
RESOLUCIÓN do 7 de xuño de 2000, da Secretaría Xeral para o Deporte, pola que se emprazan as partes interesadas no recurso contencioso-administrativo 01/0000369/2000, interposto polo Club de Tenis da Coruña.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/06/2000

Con data do 30 de maio de 2000, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo 01/0000369/2000 interposto polo Club de Tenis da Coruña contra a resolución do Comité Galego de Xustiza Deportiva do 18 de febreiro de 2000 (recurso 622) sobre eleccións no Club de Tenis da Coruña.
En consecuencia, a Secretaría Xeral para o Deporte acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 7 de xuño de 2000.
Eduardo Lamas Sanchez
Secretario xeral para o Deporte
RESOLUCIÓN do 8 de xuño de 2000 pola que se ordena a publicación do acordo do Consello da Xunta de Galicia do 7 de xuño de 2000, polo que se modifica a relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/06/2000

Para lle dar cumprimento ó disposto nas sentencias 94/1997, 166/1997, 241/1997, 245/1997, 246/1997, 265/1997, 287/1997 e 290/1997 da Sala do Contencioso-Administrativo do Tribunal Superior de Xustiza de Galicia, suprímese o requisito de titulación dun posto de traballo do Centro Residencial Docente de Ourense.
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do sete de xuño de dous mil, adoptou o seguinte,
ACORDO:
1. Modifica-lo vixente relación de postos de traballo da Consellería de Educación e Ordenación Universitaria nos termos que se sinalan no anexo a este acordo.
2. Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do sete de xuño de dous mil, relativo á modificación da relación de postos de traballo da Consellería de Educación e Ordenación Universitaria, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 8 de xuño de 2000.
Jaime Pita Varela
Conselleiro da Presidencia e
Administración Pública
ANEXO
Consellería de Educación e Ordenación
Universitaria
Na vixente relación de postos de traballo da Consellería de Educación e Ordenación Universitaria, publicada no DOG nº 227, do 27-11-1995, prodúcese a seguinte modificación:
Persoal funcionario
-Na páxina 8.752, no centro de destino «CENTRO RESIDENCIAL DOCENTE (OURENSE)», no posto co código «ED.C99.40.801.32001.003. XEFE SECCIÓN», na columna: Titulación académica suprímese «2998».
ORDE do 29 de maio de 2000 pola que se extingue a autorización, por cesamento de actividades, do centro privado de perruquería Suso de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/06/2000

Visto o expediente sobre extinción de autorización, por cesamento de actividades, do centro privado de perruquería Suso, sito na rúa Pablo Morillo, 4, de Vigo (Pontevedra); iniciado ó abeiro do artigo 17.1º do Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e do punto oitavo.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
A Consellería de Educación e Ordenación Universitaria, en virtude do establecido no artigo 16 do Decreto 133/1995 e por proposta da Dirección Xeral de Centros e Inspección Educativa,
DISPÓN:
Primeiro.-Extingui-la autorización, por cesamento de actividades, do centro privado de perruquería Suso de Vigo (Pontevedra), do que os seus datos se relacionan no anexo da presente orde.
Segundo.-Contra a presente disposición, que esgota a vía administrativa, o interesado poderá interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 29 de maio de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Código do centro: 36016176.
Denominación específica: Suso.
Titular: Xescaber, S.L.
RESOLUCIÓN do 7 de xuño de 2000, da Dirección Xeral de Transportes, pola que se establecen os horarios e a exposición pública das listas definitivas de admitidos e excluídos, das probas para a obtención do certificado CE de conselleiros de seguridade para o transporte de mercadorías perigosas por estrada e por ferrocarril.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/06/2000

Este tribunal
RESOLVEU:
Primeiro.-Anuncia-la exposición pública das listas definitivas de admitidos e excluídos, de conformi
dade coa base quinta punto 2 da Resolución do 17 de febreiro de 2000 (DOG nº 48, do 9 de marzo), nos organismos seguintes: servicios centrais da Consellería de Política Territorial, Obras Públicas e Vivenda, servicios provinciais de Transportes e nas delegacións provinciais de dita consellería.
Segundo.-Establécese o horario das probas do seguinte modo:
Data: 28 de outubro de 2000.
Lugar: Palacio de Congresos de Galicia. Avda. San Lázaro, s/n, Santiago de Compostela.
As portas de entrada á sala onde se realizarán os exercicios abriranse 30 minutos antes de cada un deles procedéndose ó seu peche e comezo deles á hora indicada.
Modalidade por estradaModalidade por ferrocarril
Aspirantes a tódalas clases: 11.30 hAspirantes a tódalas clases: 16.30 h
Clase 1: 13.30 hClase 1: -
Clase 2: 9.30 hClase 2: 11.30 h
Clase 7: 11.30 hClase 7: -
Clase 3 e máis: 16.30 hClase 3 e máis: -
Mat. Liq. nº 1202-1203 e 1223: 18.30 h Mat. Liq. nº 1202-1203 e 1223: 9,30 h
Santiago de Compostela, 7 de xuño de 2000.
Juan Carlos Villarino Tejada
Director xeral de Transportes
ORDE do 26 de maio de 2000 pola que se autoriza o cambio de titularidade do centro privado López y Vicuña da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/06/2000

Examinado o expediente incoado pola titularidade do centro privado López y Vicuña da Coruña, no que se solicita o cambio de titularidade do devandito centro.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que, á vista da documentación achegada, a titularidade do centro lles corresponde ás Relixiosas de María Inmaculada.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado López y Vicuña da Coruña a favor de Relixiosas de María Inmaculada con tódolos dereitos e obrigas contraídos pola anterior titularidade.
O cambio de titularidade non afectará ó réxime de funcionamento do centro.
Santiago de Compostela, 26 de maio de 2000.
Celso Currás Fernández
Conselleiro de Educación e Ordenación
Universitaria
RESOLUCIÓN do 23 de xuño de 2000 pola que se resolve a convocatoria de dúas bolsas de estudios para a realización de traballos en materia de dereitos humanos, liberdades públicas e dereitos fundamentais convocadas pola Resolución do 28 de xaneiro de 2000 (Diario Oficial de Galicia número 29, do 11 de febreiro).
VALEDOR DO POBO — III. OUTRAS DISPOSICIÓNS — 27/06/2000

Por Resolución do Valedor do Pobo do 28 de xaneiro de 2000 (DOG nº 29, do 11 de febreiro) convócanse e apróbanse as bases que rexen a convocatoria de dúas bolsas de estudios para a realización de traballos sobre a defensa dos dereitos humanos e liberdades públicas.
Polo anterior, e de acordo co establecido nas bases da convocatoria, atendendo á proposta da comisión de selección, prevista na base oitava,
RESOLVO:
1. Facer pública a relación de candidatos por orde de puntuación, que figura como aanexo a esta resolución.
2. Adxudica-las dúas bolsas convocadas a Mónica Siota Álvarez e Susana Blanco Miguélez, de acordo coa orde de puntuación que figura no anexo desta resolución. De acordo co establecido na base oitava da convocatoria, as adxudicatarias deberán formaliza-lo outorgamento das bolsas nun prazo de dez días. En caso contrario consideraranse desistidas da súa solicitude.
3. O incumprimento por parte dos adxudicatarios do establecido nas bases publicadas establecidas na Resolución do 28 de xaneiro suporá a perda do dereito ó desfrute da bolsa.
4. Contra esta resolución, que esgota a vía administrativa, poderá interpoñerse potestativamente recurso de reposición perante o Valedor do Pobo, no prazo dun mes contado a partir do día seguinte ó da súa publicación, ou recurso contencioso administrativo perante o Tribunal Superior Xustiza de Galicia, no prazo de dous meses contados a partir do día seguinte ó da publicación.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de xuño de 2000.
José Cora Rodríguez
Valedor do Pobo
ANEXO
Relación de candidatos por orde de puntuación
Nome
Puntuación
Mónica Siota Álvarez
7,99
Susana Blanco Miguélez
7,73
Joaquín Brage Camazano
6,67
Sonia E. Rodríguez Boente
4,92
Esteban Naya Caijiao
3,47
Carmen Álvarez López
2,78
Cristina Carreira Sanmartín
2,48
Cristina Faraldo Cabana
2,44
José M. Soto Veiga
2,36
Ana Belén Lorenzo Conde
2,35
Tomás Castro Fernández
2,26
Sonia Méndez García
2,25
Andrés Delgado Montes
2,25
Marta Corujo Martínez
2,18
Sandra Mota Ceruelo
2,13
Ana Belén Vilas Fernández
1,97
Natalia Villamor Gómez
1,83
Pilar Martínez Sánchez
1,80
Mª Dolores Solla Pousada
1,37
Eladio Medel Iglesias
1,09
Manuela Sobrido Bretal
0,89
CORRECCIÓN de erros.-Orde do 31 de maio de 2000 pola que se declara de interese galego a Fundación Centro Gallego del Vidrio.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 27/06/2000

Advertidos erros na citada orde, publicada no Diario Oficial de Galicia número 119, do 20 de xuño de 2000, cómpre face-las seguintes correccións:
-Na páxina 9.575, primeira columna, no título da orde, onde di: «Fundación Centro Gallego del Vidrio», debe decir: «Fundación Centro Galego do Vidro».
O mesmo sucede no primeiro parágrafo da primeira columna e nos puntos primeiro e segundo do artigo único.
RESOLUCIÓN do 24 de maio de 2000 pola que se inscribe á asociación cultural Amigos da Vía da Plata de Ourense no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 27/06/2000

Examinada a solicitude de inscrición no Rexistro de Entidades de Promoción do Camiño de Santiago, presentada pola asociación cultural Amigos da Vía da Plata de Ourense, con data do 10 de abril de 2000.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artígo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a asociación cultural Amigos da Vía da Plata de Ourense quede inscrita no Rexistro de Entidades de Promoción do Camiño de Santiago co número 117.
Santiago de Compostela, 24 de maio de 2000.
P.D. (Orde 15-12-1997, DOG nº 243
del 17 de diciembre)
Andrés González Murga
Secretario xeral da Consellería de Cultura, Comunicación Social e Turismo
RESOLUCIÓN do 2 de xuño de 2000 pola que se crea o rexistro auxiliar da Oficina de Xestión e Valorización de I+D e se modifica o Regulamento de rexistros da Universidade de Santiago de Compostela.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 28/06/2000

Por Resolución 14 de setembro de 1998 (DOG do 6 de outubro), aprobouse o Regulamento dos rexistros da Universidade de Santiago de Compostela no que se establecen os rexistros xerais e auxiliares da USC.
O traslado e reordenación dos servicios de investigación e transferencia tecnolóxica e a súa unificación e asentamento nun novo edificio no campus sur, afastado dos rexistros ordinarios e auxiliares xa creados, fai aconsellable o establecemento dun novo rexistro auxiliar no novo edificio do CACTUS.
Para estes efectos e de conformidade co artigo 38.2º da Lei 30/1992, do 26 de novembro, de réxime xurídico das AA.PP. e do procedemento administrativo común, créase un novo rexistro auxiliar na Oficina de Xestión e Valorización da I+D, mediante a modificación do artigo 16 da Resolución do 14 de setembro de 1998 (DOG do 6 de outubro).
Por todo o anterior, este rectorado
RESOLVE:
Primeiro.-Modifica-lo artigo 16 da Resolución do 14 de setembro de 1998 (DOG do 6 de outubro), do seguinte xeito:
Artigo 16º
Considéranse rexistros auxiliares da Universidade de Santiago de Compostela os seguintes:
-O da Oficina de Xestión de Valorización de I+D (OXVI), situado no edificio CACTUS no Campus Sur, Santiago de Compostela.
-O do Centro de Posgrao, Terceiro Ciclo e Formación Continua, situado na Casa dos Catedráticos, Campus Sur, Santiago de Compostela.
-O do Servicio de PAS, situado no edificio da Balconada, Rúa Nova 6, Santiago de Compostela.
-O da Unidade de Xestión Académica do Campus Sur, situado no edificio do Pavillón Estudiantil.
-O da Unidade de Xestión Académica do Campus Norte, situado no Burgo das Nacións.
Polo contrario non se consideran rexistros auxiliares os rexistros das facultades, escolas, institutos e departamentos da USC, así como os dos colexios e residencias do sistema universitario de residencias, nos que só se poderán tramitar de entrada e de saída os documentos que expresamente se delimiten nos regulamentos de réxime interno e convocatorias específicas e de orde interna do propio centro e exclusivamente no ámbito das súas competencias.
Segundo.-Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 2 de xuño de 2000.
F. Darío Villanueva Prieto
Rector da Universidade de Santiago de Compostela